Ófreskja hrellir mæðgur – Ný stikla úr The Monster Ný stikla var að koma út fyrir hrollvekjuna The Monster , eða Ófreskjan í lauslegri íslenskri þýðingu , eftir Bryan Bertino , með Emmy tilnefndu leikkonunni Zoe Kazan , Ella Ballentine og Scott Speedman í aðalhlutverkum . Myndin er væntanleg í bíó í Bandaríkjunum 11. nóvember nk . The Monster segir frá því þegar fráskilin móðir og viljasterk dóttir hennar neyðast til að aka um nótt til föður stúlkunnar . Þar sem þær eru á leið í gegnum eyðilegan sveitaveg í vondu veðri , þá keyra þær á eitthvað , sem hræðir þær , en slasar þær ekki alvarlega . Bíllinn er hinsvegar óökufær . Þær reyna í ofboði að fá hjálp , en átta sig á því að þær eru ekki einar þarna úti í skóginum – eitthvað illt og skelfilegt lúrir í nágrenninu . Eins og sést í stiklunni þá er skrímslið mjög ógnvekjandi , það litla sem við sjáum af því ( útlínur þess sjást reyndar á plakatinu ) og það er frekar taugatrekkjandi að fylgjast með mæðgunum föstum inni í bílnum , bíðandi eftir því sem verða vill . Sjáðu stikluna hér fyrir neðan og plakatið þar fyrir neðan :